num_pages: 303
description: POHJOINEN vie lukijan keskelle Saamenmaata, sen huikeaan luontoon ja elämään vuodenkierrossa. Se kertoo tarinan suurten vaellusten muovaamasta ekosysteemistä, jossa porolla, sopulilla, sääskellä, lohella, valailla, muuttolinnuilla ja suurpedoilla on korvaamaton rooli. Kirja avaa ainutlaatuisen näkymän pohjoiseen luontoon mutta myös sen katoamiseen sekä ajankohtaisiin kiistoihin luonnonvaroista ja maaoikeuksista. Naalin, ahman, tunturipöllön ja muiden tarunhohtoisten eläinten pyyhkiytyminen maisemasta ilmentää niin modernin ihmisen kuin alkuperäiskansan muuttuneita elintapoja ja luontosuhdetta. Usein pohjoinen näyttäytyy mielikuvina koskemattomista erämaista, mutta alkuperäiskansalle se merkitsee elettyä elämää. Upeasti kerrottu ja kuvitettu POHJOINEN pysähtyy katsomaan Saamenmaata, sen elementtejä ja tulevaisuutta, laajasti ja ennakkoluulottomasti. ANTTI HAATAJA (s. 1977) on syntynyt Kajaanissa ja varttunut Kainuun metsäpeura- ja susisaloilla. Vuodesta 2009 Antti on kulkenut Jäämeren erämaissa saamelaisen isoäitinsä jalanjäljissä kumppaneinaan naali, tunturipöllö, lohi, miekkavalas, revontulet, kaamos ja yötön yö.
language: Finnish
title: Pohjoinen
publisher: Tammi